МИНИСТЕРСТВО НА ОБРАЗОВАНИЕТО И НАУКАТА

НАЦИОНАЛЕН ДВОРЕЦ НА ДЕЦАТА

ОБЩИНА КАЗАНЛЪК

ОБЩИНСКИ ДЕТСКИ КОМПЛЕКС ”СВ.ИВАН РИЛСКИ” КАЗАНЛЪК

НАЦИОНАЛЕН БАЛЕТЕН КОНКУРС

за купа “БЪЛГАРСКА РОЗА”

май 2024 ГОДИНА

Конкурсът има за цел да даде шанс за изява на значителен брой деца и млади хора, да допринесе за повишаване на мотивацията им – да се занимават с конструктивна творческа дейност в съвременното танцово изкуство, като превантивна мярка в борбата срещу порочните зависимости (цигари, алкохол, наркотици и др.) и агресията. Конкурсът има за задача да подпомогне и стимулира техническата и изпълнителска изява на младите балетни таланти, като отчита постиженията им в класическия, характерния и модерния танц, както и тенденциите в тяхното развитие. Мероприятието е отворено за всички Детски комплекси , Центрове за подкрепа за личностно развитие ,Читалища, Младежки и студентски домове, училища и детски градини, частни школи, студия, клубове и групи, развиващи балетното изкуство и популяризиращи танцовите стилове и техники.

РЕГЛАМЕНТ ЗА УЧАСТИЕ:

 1. Програмата (репертоар) на всеки колектив може да включва до 6 солови и до 6 групови изпълнения или по 3 общи танца с продължителност до 9 минути във всяка от следните танцови направления:

Направление 1: Класически танц ;

Направление 2: Характерни танци (танци на народите, без бълг. народни танци) ;

Направление 3: Съвременни танци.

 2. Колективите могат да участват във всяко танцово направление по отделно, като представят по два танца в солово изпълнение, един дует, един танц в група от 3 до 7 и/или един танц във формация за всяка възрастова група.

 3. Няколко състава с един ръководител, както и състав с двама ръководители, могат да представят общо до 14 танца.

 4. Соловите изпълнения се разделят на две категории – професионални училища и школи. Учениците от училищата трябва да изпълнят по 2 класически вариации и/или по една от характерни и съвременни танци, а от школите – по 1 изпълнение от всички направления.

 5. Ученици от професионални танцови училища нямат право да се явяват от името на школи или състави като индивидуални участници. При некоректно подадени данни, изпълненията им няма да бъдат класирани.

 6. Награждавани танци от предходни издания нямат право да се заявяват.

7. Не се допускат за участие мини спектакли, балетни постановки, танцови драматизации и приказки!

8. Заявки за участие от педагози без професионална балетна квалификация от училища без изучаване на хореография, ще бъдат допускани до конкурсната програма след предварителна селекция.

9. За регистрация се използва гугъл формуляр :

- [https://forms.gle/VHoBocAogQjqcE6x6](https://l.facebook.com/l.php?u=https%3A%2F%2Fforms.gle%2FVHoBocAogQjqcE6x6%3Ffbclid%3DIwAR2KzHUnEkLn91pvOw3Sv6rv8ftZTCj1leVjUpprOWv5Bw0Qj9PlO5N6Ewc&h=AT3vX6Qj6Ig-K21V7l9Vcm9Ekcjz5IhzXRiT6j-664x1Xx2MnKRSWVUhNZS1_GElzxBANUvG16BKMXoIUPbwu1oqra0dA5ductBs6N99T_ZThNjE0TKCBRaOt2Fk0ePTpxQZ&__tn__=-UK-R&c[0]=AT3R_PuUnt9wEFqI2ZZmLYgm_x6ymAKWhHvpiivTF1QsbDv8geowa1Qc_hMKoPqCAIS0_6FbJR-JinurimnwFnm3nW-IUOJ9PnhNKaZcQWnJAZMJWZXKocBWbqdt-DTxQe9HXnLl5cJA6f-lIw-_AsgcY7ldbKqgJc-nbsBTWYz79cQZmHvpxJWR_7WY7HtAr5uH3RFocBh5) - за школи, клубове, състави ;

- [https://forms.gle/tM2aURvTfwYSNeGY9](https://l.facebook.com/l.php?u=https%3A%2F%2Fforms.gle%2FtM2aURvTfwYSNeGY9%3Ffbclid%3DIwAR1MsAQF5WtyR6nRwdOIIhQ9r4oOCXgYTDJY4DVqzJWFxcIVLsc7JDzg31Q&h=AT2JTMseDlyt9Ag8U82aZhMVpOCBCOxI5gCAWkX1BlnVDV8YmdX1L4sqS5hkg1ocCgvkG6wczSgkaJt5Cg5cl440Ek5-06InJtG7yVH5UHhwQuH3yjJfoustOuCczymXaOF0&__tn__=-UK-R&c[0]=AT3R_PuUnt9wEFqI2ZZmLYgm_x6ymAKWhHvpiivTF1QsbDv8geowa1Qc_hMKoPqCAIS0_6FbJR-JinurimnwFnm3nW-IUOJ9PnhNKaZcQWnJAZMJWZXKocBWbqdt-DTxQe9HXnLl5cJA6f-lIw-_AsgcY7ldbKqgJc-nbsBTWYz79cQZmHvpxJWR_7WY7HtAr5uH3RFocBh5) - за професионални училища.

10. Възрастовите групи в трите направления са :

- I - IV клас / 1ва възрастова група /

- V – VII клас / 2ра възрастова група /

- VIII – XI клас / 3та възрастова група /

- XII клас – над 18 г / 3та възрастова група /

11. Конкурсната програма ще се състои в две части в ДК”Арсенал”-гр. Казанлък:

- 11.05.2024г. - солови и групови изпълнения в 3те направления на 3те възрастови групи - школи и състави;

- 12.05.2024г. - солови и групови изпълнения в 3те направления на 2те възраст. групи – професионални училища;

12. Съдийстването се осъществява по система, която включва 4 критерия : техника на изпълнение, композиция/хореография, имидж и представяне. По всички критерии оценките са от 1 до 10, което означава минимум 4 и максимум 40 точки.

13. Професионално жури ще сформира оценката си, основавайки се на представена програма (репертоар) на колективите, разкриваща техническите умения, ритмичност и артистичност на танцьорите, композиционната структура и хореографската идея на танците, способността на изпълнителите да завладяват публиката, подбрания музикален съпровод, използвани атрактивни и оригинални похвати и иновации . Съвременните танци да са издържани идейно и естетически, с избягване на масовия развлекателен тип от акробатични елементи. Важна роля играе правилното определяне на танцово направление/я, в което да се изяви всеки състав и добрата преценка при подбор на програмата за цялостното му представяне.

14. Според сбора от оценките на журито в определено направление и възрастова група може да не бъде присъдено първо, второ или трето място, както и могат да бъдат класирани две изпълнения с равен брой точки.

15. Награди – във всяко танцово направление и за всяка възрастова група се

присъждат I , II и III място, като за сола и дуети – отличилите се получават медали и грамоти , а за групови изпълнения – купа и диплом.

16. В индивидуалните изпълнения за 3та възрастова група - всеки участник има право да бъде класиран само в едно танцово направление. Награждавани изпълнения от конкурси, включени в ПМЗДИД 23, няма да бъдат оценявани.

17. Протоколите с оценките на журито се качват в раздел Конкурси в сайта на ОДК”Св.Иван Рилски” до три дена след приключване на събитието.

Резултатите от конкурса са окончателни и не подлежат на преразглеждане.

Информация за участниците :

1. Поради големият интерес към конкурса и многото участници в него, системата за заявки може да бъде затворена преди обявената дата при достигане на определения организационен лимит.

2. Програмата за участие в конкурсният ден ще бъде обявена на колективите след обработка на заявките. Организаторите могат да я променят при обективна необходимост, те имат право да заснемат и публикуват всички материали, свързани с изпълненията или изпълнителите.

3. В деня на конкурса солови участници от 2ра и 3та възр. група / школи, състави, клубове / се регистрират срещу подпис и уточняване на училище, в което учат.

4. Конкурсът е без такса участие. Разходите за награден фонд, техническо и сценично обезпечаване се поемат от организаторите. Транспортните разходи и разходите по пребиваването, са за сметка на колективите. При необходимост от настаняване в хотел, условията се договарят допълнително с хотелите.

5. Националният балетен конкурс е включен в Програмата с мерки за закрила на деца с изявени дарби 2024 за предоставяне на стипендии на класираните участници в 3та възрастова група на трите танцови направления.

6. Ръководителите на колективите следят за поведението на членовете на своите състави по време на мероприятието. Участниците отговарят за своите костюми, реквизити и лични вещи. Домакините не носят отговорност за загубени вещи и нанесени щети от участниците по време на мероприятието.

7. Организаторите използват правото си да не включват в конкурса състави, да изключват или отнемат награди на класирани участници за невярно подадени данни, както и за арогантно/неуважително отношение към ръководители, изпълнители, организатори преди и по време на мероприятието.

8. Заявки, с родител посочен за ръководител, няма да бъдат приемани.

9. Заявката за участие с попълнените формуляри трябва да бъдат подадени не по-късно от 10.04.2024г.

10. С подаване на заявката, декларирате съгласието си с условията и статута на конкурса.

Адрес за кореспонденция: contact@odk-kazanlak.com

Тел: 0431 / 9 95 07, GSM: 0878799248

Сайт: [http://odk-kazanlak.com/](https://l.facebook.com/l.php?u=http%3A%2F%2Fodk-kazanlak.com%2F%3Ffbclid%3DIwAR2512xHE6l2dVjTRwDv5gvt5O5iXhUwxchHg8xHbrVfx88V7jn_1w9Ga1U&h=AT2xlLbFEflltcKq2j3vAkDzWv0gqtVq6emOj1WHcVnLcb5ScEvI4hBcCTAlv-K3IoupEx8H3kLo5RuxXS7GrNw7U3Chgg7qZqwnmFNLo2xSpvyR5rZhYsOJbjXyvxvn8uws&__tn__=-UK-R&c[0]=AT3R_PuUnt9wEFqI2ZZmLYgm_x6ymAKWhHvpiivTF1QsbDv8geowa1Qc_hMKoPqCAIS0_6FbJR-JinurimnwFnm3nW-IUOJ9PnhNKaZcQWnJAZMJWZXKocBWbqdt-DTxQe9HXnLl5cJA6f-lIw-_AsgcY7ldbKqgJc-nbsBTWYz79cQZmHvpxJWR_7WY7HtAr5uH3RFocBh5)

ОЧАКВАМЕ ВИ!